Καρκαλού Αρκαδίας

Η Καρκαλού είναι ορεινό χωριό στην Πελοπόννησο και την Περιφερειακή Ενότητα Αρκαδίας.

Γεωγραφία-ιστορία 
Η Καρκαλού βρίσκεται στις πλαγιές του Δυτικού Μαίναλου σε υψόμετρο 1.000 μέτρα σε απόσταση 8 χλμ. ΒΑ. από τη Δημητσάνα (έδρα του δήμου) και 46  χλμ. ΒΔ. από την Τρίπολη ενώ μέσα της διέρχεται η ΕΟ Τρίπολης - Ολυμπίας. Το χωριό είναι κτισμένο σε μικρό οροπέδιο σε περιοχή κατάφυτη από τα έλατα και στα βόρεια και δυτικά του περνάει ο ποταμός Λούσιος. Τα σπίτια του είναι αραιά κτισμένα και διαθέτει υποδομές τουριστικές υποδομές (ξενοδοχείο, ξενώνα, ενοικιαζόμενα και κέντρα εστίασης). Δίπλα και νοτιοανατολικά, στον επαρχιακό δρόμο προς τη γειτονική Ράδου, βρίσκονται τα λείψανα της αρχαίας Θεισόας του Μαινάλου που αναφέρεται στα Αρκαδικά του Παυσανία. 

Αναφέρεται επίσημα για πρώτη φορά το 1940 να προσαρτάται στην τότε κοινότητα Δημητσάνης. Σύμφωνα με το σχέδιο Καλλικράτης μαζί με την Δημητσάνα και τη Μονή Αιμυαλών ή  Φιλοσόφου αποτελούν τη δημοτική κοινότητα Δημητσάνης που υπάγεται στη δημοτική ενότητα Δημητσάνης του Δήμου Γορτυνίας και σύμφωνα με την απογραφή του 2011 έχει πληθυσμό 76 κατοίκους.

Πληθυσμός 
Απο την αναγνώριση της μέχρι το 2011 η Καρκαλού κατέγραψε σημαντική πληθυσμιακή μείωση ωστόσο στην τελευταία απογραφή υπήρξε αύξηση.

Σημείωση 
Το όνομα Καρκαλού είναι ο τίτλος ελληνικής κινηματογραφικής ταινίας (1984) του ιδιόμορφου σκηνοθέτη Σταύρου Τορνέ.

Παραπομπές 

Χωριά του νομού Αρκαδίας
Δήμος Γορτυνίας